tomron87/hebrew-wikipedia-sentences-corpus huggingface dataset:
דיאמורפין מותווה לשימוש בתור משכך כאבים בחולי סרטן, בכאב שלאחר ניתוח, בכאב שלאחר התקף לב, ובכאבים חזקים אחרים, לפי שיקול דעת של רופא, וכן הוא מותווה לקוצר נשימה הקשור עם בצקת ריאות.
במחקר שנערך בבריטניה, ניתן תרסיס דיאמורפין תוך-נחירי, בתור משכך כאבים, לילדים בגילאי 3 עד 16, שסבלו משברים בגפיים.
מטרת המחקר הייתה להשוות את יעילותו של הדיאמורפין, הניתן בדרך זו, לזו של מורפין תוך-שרירי.
תוצאות המחקר הראו כי הדיאמורפין היה יעיל יותר בשיכוך הכאבים ומקובל יותר על החולים.
כמו כן, לא נמצאו תופעות לוואי בלתי-צפויות כלשהן.
בבריטניה, הולנד, שווייץ, גרמניה, דנמרק וספרד, הרואין משמש לטיפול בהתמכרות להרואין.
במסגרת תוכניות כאלו, המכורים מגיעים באופן יום יומי למרכזי הזרקה בפיקוח של רופאים ואחיות, שם ניתן להם הרואין תוך ורידי או בצורה אחרת (לרבות כדורים).
בדרך כלל, נעשה ניסיון להקטין בהדרגה את המינון שהמטופל מקבל, במטרה שיוכל להפסיק להשתמש בסם מבלי לחוות את תופעות הגמילה הקשות.
הרואין (כמו שאר קרוביו ממשפחת האופייטים) הוא סם ממכר חזק ביותר.
האופייטים נחשבים לסמים הממכרים ביותר מכל סוגי הסמים, והתמכרותם קשה ביותר הן פזיולוגית והן פסיכולוגית.
זו הסכנה המרכזית הנשקפת למשתמשים בו.
לאחר שאדם נעשה מכור, מחסור בסם לתקופה של כמה שעות עד יממה יגרום למצוקה גופנית ולתופעות גמילה (withdrawal או "קריז").
התמכרות להרואין עלולה לקרות מהר מאוד, לעיתים כבר בפעמים הראשונות שמשתמשים בו (אולם לעיתים ההתמכרות היא איטית והדרגתית).
למשתמש הרוכש הרואין ברחוב קשה לקבוע מה אחוז החומר הפעיל בסם הנמכר.
כתוצאה מכך, אם החומר טהור מכפי שהמשתמש ציפה, עלולה להילקח מנת יתר.
זו עשויה לגרום לדיכוי נשימתי (היפוונטילציה) שיכול להוביל למוות אם לא ניתן נוגדן.
הסיכוי לסבול מתופעות אלה גדל עד מאוד כאשר צורכים עם ההרואין סמים נוספים.
השילוב הגרוע ביותר הוא שימוש בהרואין בו בזמן עם שתיית אלכוהול.
גם הערבוב עם סמים אחרים, כמו אקסטזי ושאר סמים ממריצים, עלול להיות קטלני ולגרום למוות.
מדכאי מערכת העצבים המרכזית (CNS depressants) כמו בנזודיאזפינים, ברביטורטים ואלכוהול, עלולים לגרום לחיזוק השפעת הסם ואף לגרום תגובה בין תרופתית שלילית ולמנת יתר.
סכנות נוספות הנובעות מהרואין קשורות בעיקר להזרקה, שכן שימוש במזרקים משותפים מגדיל את סיכון ההידבקות באיידס ומחלות זיהומיות אחרות.
בנוסף, פוגעת הזרקה תכופה בוורידים ועלולה להביא להרס מוחלט שלהם (collapsed veins).
האנטגוניסט נרקאן (Naloxone) משמש לביטול מהיר של השפעת ההרואין ושל סמים אופיואידיים בכלל.
בישראל הוא נמצא בשימוש במד"א ובבתי החולים.
בישראל, הרואין מופיע בחלק ב' של התוספת הראשונה לפקודת הסמים המסוכנים.
פירוש הדבר הוא כי שימוש בהרואין, אחזקתו, ייצורו וסחר בו עלולים לגרור אחריהם עונשי מאסר הנעים בין שלוש שנים לשימוש עצמי ועד עשרים שנים לסחר.
הפקודה קובעת סנקציות נוספות כמו חילוט רכוש, שלילת רישיון נהיגה ושלילת דרכון (במקרה שהעבירה נתאפשרה עקב שימוש בדרכון ישראלי).
בפקודת הסמים המסוכנים נקבעה חזקה (ניתנת לסתירה) לפיה אחזקת כמות גדולה מ-0.3 גרם לא נועדה לשימוש עצמי.
השפעות נוספות של הרואין, הנוגעות למישור המשפטי, הן כי התלות המוחלטת בסם גורמת למשתמשים לבזבז כסף רב ולהגיע למצוקה כספית העשויה להביאם לכדי פשיעה.
הרואה ואינו נראה הוא ספר בריטי מאת ה.ג'.
ולס משנת 1897, המספר על מדען שחלומו להפוך לבלתי נראה מתגשם.
הספר נחשב לאחד משיאי יצירתו של ולס ומעלה דילמות באשר למוכנות החברה ואפילו המדען עצמו להתמודדות עם השלכות המחקר המדעי, מהי אנושיות ומיהו אדם.
עלילת הספר מספרת על איש מוזר שלא מזדהה בשמו ומגיע לאכסניה נידחת באנגליה.
האיש המוזר והרגזן מכוסה כולו בשכבות בגדים רבות ומגוונות ולא מוריד אותן גם ליד האש החמה בחדרו.
בכך, הוא מעורר את תמיהתם של דרי האכסניה ובייחוד של בעלת הבית, שמתחילה להיות סקרנית לגבי האיש המוזר.
האיש מסרב להראות את פניו ומסרב להוריד מבגדיו כל זמן שיש לידו אנשים אחרים.
בפעם אחת שבעלת הבית נכנסת לחדרו בהפתעה היא מצליחה להבחין שכל ראשו מכוסה בתחבושות לבנות ומניחה מכך שהוא כנראה נפצע קשה ולכן לא רוצה שיראו את פניו.
במהלך כל היום הראשון לשהותו באכסניה האיש המוזר והרגזן כל הזמן מנסה לשדל את בעלת הבית להביא את חפציו מתחנת הרכבת כי לטענתו הם חשובים מאוד לעבודה שלו.
יום למחרת מגיעים סוף סוף חפציו בשלל מזוודות וארגזים המכילים ספרים, כלי מדידה והמון צנצנות זכוכית המכילות חומרים כימיים שונים.
מרגע שהאיש המוזר מקבל את חפציו הוא מסתגר בחדרו ומתחיל לעסוק שם בניסויים שונים שלא ברורה כוונתם.
בעלת הבית מנסה לרחרח בחדרו בעזרת תירוצים שונים ומשונים אבל הדבר רק מכעיס את האיש המוזר ולבסוף הוא מבקש ממנה את מפתח החדר ונועל את עצמו בפנים לימים רבים כשהוא יוצא מחדרו רק לטיולים קצרים בשעות הלילה.
בעלת האכסניה ובעלה קצת מודאגים מהדייר הרגזן ששכר מהם את החדר וששמועות מוזרות התחילו להופיע עליו ברחבי הכפר.
חלק מהשמועות אמרו שהוא טרוריסט שמכין פצצות, חלק אמרו שהוא חולה במחלה אנושה וחלק אמרו שהוא סתם מטורף.
בעקבות השמועות על מצבו הרפואי המוזר (אנשים בכפר התחילו לדבר על התחבושות שמכסות את פניו) רופא העיר הסתקרן והלך לחדרו של האיש המוזר כדי לבחון אותו יותר טוב.
כהוא נכנס לחדרו והפתיע את האיש המוזר הוא היה בהלם והחוויר כסיד כשהוא קלט שמתחת לשרוול ידו, אין בכלל יד!
הרופא שהיה בהלם, רץ מזועזע לבית הכומר וסיפר לו על המעשה.
הכומר לא התייחס לזה ברצינות וחשב שזה רק תעתוע של העיניים.
באותו הלילה הכומר ואשתו התעוררו בעקבות רעשים בביתם, בטוחים שלביתם נכנסו גנבים, הכומר ואשתו לקחו נר והתחילו מסיירים ברחבי הבית.
הם הגיעו לחדר שבו הם שמרו את כספם (וממנו הגיע הרעש)
ונדהמו לראות שהחדר ריק ושכל כספם נשדד!
באותו רגע הם גם שמעו רעש של פתיחת דלת וראו איך דלת הבית שלהם נפתחת ונסגרת מעצמה!
לא עבר זמן רב ותושבי הכפר התחילו לקשר בין הפריצה הבלתי מוסברת לבית הכומר לבין מעשיו המוזרים של האיש הרגזן שגר באכסניה.
חשדותיהם התחזקו כשהוא שילם את שכר הדירה שלו במטבעות זהב כמו אלה שנשדדו מהכומר.
מלווים בשוטר הכפר, הגיעו התושבים לחדרו של האיש המוזר כדי לעצור אותו לחקירה.
במהלך ההתעמתות איתו, האיש המוזר הוריד את התחבושות שכיסו את פניו בכעס רב וחשף לכולם…
האנשים המזועזעים התחילו לברוח בבהלה בזמן שהאיש חסר הראש התחיל להוריד יותר ויותר מבגדיו ולהיעלם לנגד עיניהם.
השוטר המבולבל ניסה לתפוס את האיש המוזר ואפילו הצליח לתפוס אותו, אלה שהיד שהוא תפס הייתה בלתי נראית!
לשוטר המסכן לא היה הרבה זמן לחשוב על זה כי האיש המוזר התחיל להתפרע ולהכות בכל האנשים מסביב בלי רחמים.
וככה, הוא ברח מהכפר כשהוא משאיר אחריו פצועים והרס רב.
משם הרואה ואינו נראה הלך בדרך ופגש קבצן אותו הוא משכנע באיומים לעבוד בשבילו.
הרואה ואינו נראה גורם לקבצן לחזור לאכסניה ולגנוב בשבילו את הספרים שהוא הביא איתו (שמתגלים כשלושת יומני המחקר שלו) ומעט בגדים.
אחרי שהקבצן מביא לו את מבוקשו, הם נודדים ביישובים שונים בזמן שהרואה ואינו נראה מנצל את מצבו כדי לשדוד בתים וחנויות וממלא את כיסי הקבצן במטבעות זהב.
לבסוף הקבצן לא יכול לסבול יותר את היחס המזלזל ואת ההתעללויות שהוא סופג מהרואה ואינו נראה ומנצל שעת כושר כדי לברוח לאכסניה.
שם, הוא נתקל בשוטר ואיש מזוקן החמוש באקדח ומסביר להם את מצבו.
עד אז כבר מתפרסמות בעיתונים ידיעות על הרואה ואינו נראה לכן השוטר והאיש המזוקן מסכימים לעזור.
מתפתחת עם הרואה ואינו נראה קטטה ובסופה הוא נורה על ידי האיש המזוקן ונפצע.
הרואה ואינו נראה הולך פצוע, עייף וכועס ולבסוף נכנס לבית אחוזה שמתגלה כבית של חברו ללימודי הרפואה דוקטור קמפ.
שם גם מתגלה ששמו של הרואה ואינו נראה הוא גריפין ושהוא היה כימאי שעזב את מקצועו והתחיל להתעניין באופטיקה ובמחקר על אור.
גריפין מספר לדוקטור קמפ שהוא גילה בדרך מקרה נוסחה כימית שיכולה להפוך יצורים חיים לבלתי נראים.
הוא מספר איך הוא גנב את כל כספו של אביו (מה שגרם לאביו להתאבד) ואיך הוא התחיל לבצע את ניסויו ולבסוף הצליח להפוך חתול לבלתי נראה.
הניסויים שהוא עשה גרמו לבעלי הדירה שלו לחשוב שהוא מתעלל בבעלי חיים ולבסוף הם ניסו לפרוץ לדירתו.
גריפין (הרואה ואינו נראה) שבר את כלי הניסוי, שרף את הדירה שלו והופך את עצמו לבלתי נראה כדי לברוח.
משם הוא מתחיל את מסע הנדודים שלו עד הגעתו לביתו של דוקטור קמפ.
בנוסף הוא מספר לדוקטור קמפ שבכוונתו לנצל את אי הנראות שלו כדי להשליט טרור ושלטון אימים על הכפר הקרוב ושלאט לאט הוא מתכוון לשלוט באנגליה ולרצוח את כל מתנגדיו.
דוקטור קמפ המבועת מצליח לקרוא למשטרה שמגיעה ומנסה לעצור את הרואה ואינו נראה.
גריפין שמרגיש נבגד מצליח לברוח ומתכנן את נקמתו.
כמה ימים אחר כך הוא מפזר ומדביק כרוזים שאומרים שהוא התחיל את שלטון האימים שלו ושהאדם הראשון שימות הוא דוקטור קמפ.
הוא מתחיל מצור על אחוזתו של קמפ ומנסה לגרום לו לצאת כדי שהוא יוכל לרצוח אותו.
מפקד המשטרה מנסה לגשר ביניהם אבל גריפין רוצח אותו בדם קר.
אחר כך גריפין מצליח להיכנס בכוח לאחוזה וגורם לקמפ המבועת לברוח מביתו אל הכפר בזמן שהוא רודף אחריו בכוונה לרצוח אותו.
לבסוף קמפ מתמוטט ליד קבוצת פועלים וצועק לעזרה שהרואה ואינו נראה חונק אותו.
הפועלים מתחילים לעזור לו ולהכות את גריפין ולבסוף אחד מהם לוקח מעדר ומנחית על הרואה ואינו נראה את מכת המוות.
אחרי מותו גריפין הופך לאט לאט לנראה שוב ומתגלה כאדם לבקן ופצוע פצעים קשים בעקבות מאבקיו.
בסוף הספר יש פרלוג המספר שלמרות חיפושים רבים של דוקטור קמפ הוא לא הצליח למצוא את שלושת היומנים המכילים את הנוסחה שיכולה להפוך יצורים חיים לבלתי נראים.
אנחנו לומדים שהקבצן שעזר לגריפין לקח אותם ואת כל הזהב שהרואה ואינו נראה גנב והקים אכסניה, שם הוא מספר את סיפורו של הרואה ואינו נראה ופעם בכמה זמן, בלילות חשוכים, מוציא את יומניו של גריפין ומעיין בהם…
הספר תורגם לעברית על ידי דב קמחי והופיע בשנת 1960 בהוצאת יהושע צ'צ'יק.
ב-2001 יצא לאור תרגום נוסף בשם "האיש הבלתי נראה: רומאן גרוטסקי" בהוצאת אסטרולוג, בתרגום אהובה גסנר ושלה מאיר.
בשנת 1933 יצא הסרט "הרואה ואינו נראה" (The Invisible Man) בבימויו של ג'יימס וייל בהפקת סרטי יוניברסל כאשר לדמותו של גריפין ניתן השם הפרטי ג'ק, שגולם על ידי קלוד ריינס.
הסרט היווה אחד מסרטי מפלצות יוניברסל ובהמשך נוספו לו סרטי המשך וסרטי ספין-אוף שהתרחקו מהמקור הספרותי.
וינסנט פרייס דיבב את הרואה ואינו נראה בסרט אבוט וקוסטלו פוגשים את האיש הבלתי נראה מ-1948.
The Amazing Transparent Man, מותחן פשע מדע בדיוני אודות פצחן כספות בלתי נראה משנת 1960.
הסרט Mad Monster Party מ-1967 כלל את דמות הרואה ואינו נראה בדיבובו של אלן סוויפט.
The Invisible Man מ-1975 הציג את הרואה ואינו נראה כדמות טובה המשתמשת יכולותיה על מנת לסייע.
הסרט כולל את קורותיו של ד"ר דניאל ווסטין (בגילומו של דייוויד מק'קאלם) שמנסה להפוך עצמו לבלתי נראה במעבדות תאגיד KLAE.
Человек-невидимка (הרואה ואינו נראה), סרט סובייטי מ-1984 בבימויו של אלכסנדר זכארוב עם אנדריי חאריטונוב כגריפין.
העלילה מגוללת את קורותיו של המדען המוכשר גריפין ששותפיו מתקשים להבינו, כאשר קמפ הוא נבל המבקש להשליט שלטון טרור בסיועו של גריפין.
כשגריפין מסרב, קמפיין מנסה להורגו ולבסוף מצליח.
Amazon Women on the Moon משנת 1987 הוא סרט קומי המגולל את קורות בנו של הרואה ואינו נראה.
Memoirs of an Invisible Man מ-1992 הוא גרסה מודרנית לסיפור עם צ'בי צ'ייז בתור אדם שגורם לעצמו בטעות להפוך לבלתי נראה ונרדם על ידי סוכנים ממשלתיים המבקשים להשתמש בו כנשק.
בלתי נראה, סרט משנת 2000 בכיכובו של קווין בייקון בבימוי פול ורהובן.
ב-2006 יצא סרט המשך "Hollow Man 2" בכיכובו של כריסטיאן סלייטר כמייקל גריפין.
בוים על ידי קלאודיו פה.
The Invisible Man, סדרת טלוויזיה משנת 1958 שרצה במשך 2 עונות.
Gemini Man, סדרת טלוויזיה משנת 1976 שעלילתה מגוללת קורותיו של הסוכן סם קייסי המשתמש ב"מייצב דנ"א".
The Invisible Woman, סרט טלוויזיה מ-1983 עם בוב דנבר.
The Invisible Man, סדרת טלוויזיה בריטית מבית BBC בת 6 פרקים.
The Invisible Man, סדרת טלוויזיה מדע בדיונית ששודרה בשנים 2000–2002 עם וינסנט ונטרסקה כדאריין פוקס, פורץ מורשע שמוצע לו להשתחרר מהכלא אם יסכים ליטול חלק בפרויקט ממשלתי חשאי שמנוהלת על ידי אחיו וממומן על ידי סוכנות ממשלתית.
הוא רוכש את היכולת להיות בלתי נראה באמצעות שתל שמושתל במוחו אך עד מהרה גורם לו לאבד שפיותו.
The Invisible Man, סדרת אנימציה משנת 2011. מבוססת באופן רופף על הספר.
הרוב הדומם הוא ביטוי המשקף טענה בדבר קיומה של קבוצה שמהווה רוב באוכלוסייה מסוימת, אך אינה מבטאת את דעותיה בפומבי, ולכן נוצר רושם שדעת המיעוט הקולני יותר היא דעת הרוב.
בשימוש הראשון הרשום למושג זה באנגלית, בשנת 1874, היה לו מובן אחר, כאשר הכוונה הייתה למתים.
הביטוי צבר פופולריות בשנות ה-60 של המאה העשרים, כאשר נשיא ארצות הברית, ריצ'רד ניקסון, טען כי מדיניותו נתמכת על ידי רוב האזרחים, אלא שהם אינם טורחים להביע את דעותיהם.
ב-3 בנובמבר 1969 אמר: "ולכן, הרוב הדומם הגדול של חברי האמריקאים, אני מבקש הלילה את תמיכתכם".
הביטוי הופיע גם בדבריו של סגנו של ניקסון, ספירו אגניו, ב-9 במאי 1969: "הגיע הזמן שהרוב הדומם של אמריקה יעמוד על זכויותיו.
נזכור שהרוב האמריקאי כולל את כל המיעוטים.
הרוב הדומם של אמריקה נבוך מהמחאה הבלתי רציונלית."
נגד "הרוב הדומם" נטען כי לא אכפת לו מעתיד הקהילה, לכן "המיעוט הרועש" מרגיש שיש לו צידוק לגרור את כלל הציבור אל שאיפותיו האידאולוגיות או הפוליטיות.
הרוב הדומם באינטרנט הוא תיאור לקבוצה של כ-80% ממשתמשי האינטרנט בעידן הווב 2.0 אשר מהווים קהל רקע פאסיבי ונמנעים מביצוע פעילות גלויה באינטרנט.
בקהילות מקוונות קיים כלל ה-90-9-1, לפיו 90% מהגולשים אינם תורמים כלל לרשת, 9% מהגולשים תורמים מעט ואילו רק 1% תורמים רבות, מעלים, יוצרים ועורכים תכנים ברשת.
בבלוגים אחוז התרומה הוא קטן יותר ועומד על כ-95-5-0.1 ובוויקיפדיה המספרים אף קיצוניים יותר 99.8-0.2-0.003. מצב זה גורם לתופעה הנקראת אי שוויון השתתפותי..
בעידן ה-ווב 2.0 רוב תוכני האינטרנט מועלים ונערכים על ידי הגולשים עצמם.
הגולשים הפכו ליצרנים אקטיביים של תכנים ולא רק צרכנים פאסיביים של תכנים..
הדעה הרווחת היא שבעידן בו האינטרנט הוא עולם חופשי ליצירת תכנים והבעת דעות, לגולש יש אינסוף אפשרויות וכולם תורמים לרשת.
בפועל המצב שונה, וקיימת בעיית הנוסע החופשי מצב בו רוב הגולשים נהנים מיתרונות האינטרנט אך אינם תורמים ומסתמכים על אחוז קטן של גולשים שיוצרים ועורכים תכנים.
אי שוויון השתתפותי הוא מושג שנטבע על ידי Jakob Nielsen במחקרו, על פיו בניגוד לדעה הרווחת שקיים שוויון השתתפותי בין גולשי הרשת, המצב למעשה אינו כך ואחוז הגולשים התורמים לרשת קטן מאוד.
אי השוויון קיים בכל הרשת, דוגמה לכך הוא אתר אמזון בו רק 1% מהלקוחות תורמים חוות דעת.
לתופעה זו מספר חסרונות כגון: מידע חלקי ופחות אמין המפורסם ברשת, כחברה שעורכת משוב ללקוחותיה היא לא מקבלת מדגם מייצג כי רק אחוז קטן מאוד מהלקוחות יענה למשוב.
צרכן שמחפש ביקורת למוצרים ימצא מספר קטן מאוד של ביקורות וחוות דעת.
מחסור במגוון דעות ושיח ציבורי עשיר.
למרות שתופעת האי שוויון השתתפותי תמיד תתקיים ישנן דרכים שונות להקטין אותה: הפיכת ממשק ההשתתפות לקל ונוח לשימוש, תיגמול גולשים התורמים לרשת, עידוד לעריכת תכנים- פעולה קלה יותר מיצירת תוכן חדש לגמרי, קידום תורמים איכותיים ועוד.
הרו ולאנדרוס הם זוג אוהבים טרגיים מהמיתולוגיה היוונית, שסיפורם זכה לפופולריות רבה באמנות ובספרות הקלאסית והמערבית.
הרו הייתה כוהנת בתולה של אפרודיטה בעיר ססטוס, השוכנת בצידו האירופי של מצר הדרדנליםl (הלספונטוס הקדום).
לאנדרוס היה צעיר מעיר אֵבִּידוֹס אשר בצדו האסיאתי של המצר.
השניים נפגשו לראשונה בפסטיבל בעיר ססטוס, שם התאהבו זה בזו אהבה עזה.
כדי להיפגש עמה מדי לילה, נהג לאנדרוס לשחות לאורך המצר הסוער, כשהוא מונחה באור הפנס שהציבה הרו במגדל שלה.
אולם, בלילה סוער אחד כבה האור, ולאנדרוס טבע בים.
כאשר הרו גילתה את גופתו שנפלטה אל החוף, היא השליכה את עצמה אל מותה בעקבותיו.
סיפורם של הרו ולאנדרוס נשמר ביצירות קלאסיות של מחברים כמו מוסאיאוס ואובידיוס, וזכה לעיבודים ספרותיים מאוחרים יותר.
סיפור האהבה מתרחש סביב מצר הדרדנלים (הלספונטוס), רצועת מים צרה באורך של כ-61 ק"מ המחברת את הים האגאי עם ים מרמרה.
המצרים היו בעלי חשיבות אסטרטגית והיסטורית רבה לאורך הדורות, ובקרבתם שכנה גם העיר טרויה האגדית.
מעברו של לאנדרוס בשחייה במצר הפך לסמל של מסירות רומנטית ונכונות להקרבה.
הטרגדיה של הרו ולאנדרוס הייתה למקור השראה לאמנים ומשוררים רבים במהלך ההיסטוריה, והיא מבטאת את מוטיב האהבה הכואבת, ההקרבה והגורל הבלתי נמנע – יסודות מרכזיים במיתולוגיה היוונית.
המשורר האנגלי כריסטופר מרלו כתב עליהם פואמה בשם "הרו ולאנדרוס", והמשורר לורד ביירון אזכר אותם ביצירתו הכלה מאבידוס.
שירם של דן אלמגור ומשה וילנסקי "מגדלור" מבוסס על אגדה זו.
הרובוטריקים היא סדרת האנימציה הראשונה בזיכיון "רובוטריקים" אשר שודרה במקור בסינדיקציה בארצות הברית בין השנים 1984 עד 1987. הסדרה הופקה על ידי מארוול הפקות, סאנבואו הפקות והסברו, על בסיס ליין הצעצועים "דיאקלון" ו"מיקרומן" של יצרנית הצעצועים היפנית טאקארה, אותו ייבאה חברת הסברו האמריקאית לארצות הברית.
הסדרה מגוללת את המלחמה האפית בין שתי קבוצות רובוטים ענקיים - הרובוטריקים והשקרניקים - אשר מסוגלים לשנות את צורתם לכלי רכב, כלי נשק, ואובייקטים אחרים.
בעוד שהסדרה נכתבה והוקלטה בארצות הברית, האנימציה עצמה הונפשה ביפן ובקוריאה הדרומית, בעיקר על ידי חברת טואי אנימציה.
בעקבות הצלחת הסדרה בשנת 1986 יצא לאקרנים גם סרט אנימציה באורך מלא של הרובוטריקים שעלילתו התרחשה בין העלילות של העונה השנייה והשלישית של הסדרה.
בעקבות שידורו מחדש של הזיכיון בשנת 1992 תחת השם "רובוטריקים: הדור השני", הסדרה המקורית וגרסאות הקומיקס והצעצועים שיצאו בעקבותיה ידועים בשם "רובוטריקים: הדור הראשון" - מושג שנותר שגור בפי מעריצי הסדרה והפך ברבות השנים לתחדיש.
בישראל שתי העונות הראשונות של הסדרה שודרו במקור בסוף שנות השמונים בטלוויזיה החינוכית בדיבוב המקורי באנגלית עם כתוביות בעברית.
בתחילת שנות ה-2000 הסדרה שודרה בישראל בערוץ "פוקס קידס", הפעם בדיבוב לעברית.
החל מתחילת שנות ה-20 של המאה ה-21 הסדרה משודרת בישראל בערוץ ג'וניור בדיבוב לעברית.
ליין הצעצועים של הרובוטריקים וסדרת האנימציה קיבלו השראה מליין צעצועים יפני בשם "מיקרומן" - הצאצא האסייתי בגובה 30 ס"מ לאקשן פיגרס של כוח המחץ.
בשנת 1980 יצא ליין הספין אוף של "מיקרומן", "דיאקלון".
הליין כלל דמויות בגובה 2.5 ס"מ שמסוגלות לשבת בתא הנהג של כלי רכב ממודלים אשר משנים את צורתם לרובוטים שאותם הטיסו הנהגים.
בהמשך, הוצג בשנת 1983 תת-ליין בשם "מיקרוצ'יינג'", שכלל אובייקטים בגודל טבעי ששינו צורה לרובוטים כמו קלטות מיקרו, כלי נשק וכלי רכב.
צעצועי דיאקלון ומיקרוצ'יינג' התגלו בידי חברת הסברו בזמן יריד צעצועים בטוקיו, והוחלט לשלבם לליין צעצועים אחד לשוקי המערב, אם כי בשינויי צבע שיתאימו לסדרה החדשה.
בשנת 1984 הוסרו מרבית ההגבלות על תוכן שיווקי בסדרות טלוויזיה לילדים, ונסללה הדרך להצגתה של סדרת טלוויזיה המבוססת על מוצרי זיכיון.
חברת הסברו עבדה בעבר עם מארוול קומיקס על סדרת כוח המחץ בשיווקם של ליין צעצועים, חוברות קומיקס נלוות וסדרת אנימציה.
בהתחשב בהצלחת האסטרטגיה השיווקית הזו פותח רעיון דומה בנוגע ל"רובוטריקים".
העורך הראשי של מארוול באותה עת, ג'ים שוטר, הציג טיוטה לסיפור הסדרה ואת הרעיון לשתי סיעות של רובוטים לוחמים - הרובוטריקים הגיבורים והשקרניקים הרעים.
כדי לשפר את הרעיון נשכר הכותב דניס אוניל להמציא שמות לדמויות ולתת להן סיפורי רקע.
אולם, עבודתו של אוניל לא עמדה בציפיות חברת הצעצועים האמריקאית, שביקשה לשנות חלק נכבד ממנה.
אוניל סירב, והפרויקט עבר בין מספר כותבים עד שהגיע לידיו של בוב בודיאנסקי.
השינויים אותם ערך בודיאנסקי התקבלו בהתלהבות בידי הסברו, והחל תהליך הפקתן של מיני סדרת קומיקס בת ארבעה חלקים ופיילוט טלוויזיוני בן שלושה חלקים.
בנוסף, עיצוב ליין הצעצועים הואנש במידה רבה יותר מקודם.
הפיילוט אויר בידי חברת טואי אנימציה.
בשעה שעיצוביהם של רוב דמויות הסדרה נשענו על ליין הצעצועים "דיאקלון" ו"מיקרומן" של טאקארה, הסברו לקחה דוגמאות מליינים אחרים כדוגמת טויקו (לדמותו של שוק-וייב), טויבוקס (לדמויותיהם של אומגה סופרים וסקיי לינקס) וטאקטוקו צעצועים (ג'טפייר, רואדבאסטר, וירל והחרקניקים בגרסת הדלוקס).
מיזוגן של האחרונות אל תוך חברת הצעצועים בנדאי הביאה למספר בעיות משפטיות ונדרש שינוי בעיצוב הדמויות.
עלילת הסדרה מתמקדת בסכסוך המתמשך בין שתי קבוצות רובוטים בעלי תודעה אשר מסוגלים לשנות את צורתם למכונות מלחמה וכלי תעבורה שונים - האחת היא "הרובוטריקים" הטובים אשר מונהגים על ידי אופטימוס פריים ההירואי, והשנייה היא "השקרניקים" הרעים אשר מונהגים על ידי מגהטרון תאב הכוח.
הרובוטריקים והשקרניקים חיו במקור בכוכב הלכת המרוחק סייברטרון אשר מתקדם במיוחד מבחינה טכנולוגית.
לאחר אלפי שנות מלחמה ביניהם, אשר גורמת לכך שהם מכלים את כל משאבי האנרגיה של סייברטרון, השקרניקים מתחילים להשיג יתרון במלחמה הודות לאכזריותם ולעליונותם הטכנולוגית והצבאית ובעקבות כך לרובוטריקים לא נותרה ברירה אחרת אלא לבנות חללית ולנסות למצוא באמצעותה מקורות אנרגיה חדשים בכוכבים מרוחקים בגלקסיה.
עם זאת, השקרניקים יוצאים בעקבותיהם, ומצליחים לעבור בהמשך לסיפון החללית של הרובוטריקים ושם הם נלחמים בהם, אך כתוצאה מכך שתי החלליות מתרסקות על כדור הארץ במהלך התקופה הפרהיסטורית ובעקבות כך כל הרובוטים מושבתים במשך מיליוני שנים.
מחשב החללית מתקן את כל הרובוטים שהיו על סיפון החללית - הן הרובוטריקים והן השקרניקים - כל אחד על פי מודל כלי הרכב שנסרק לתוך המחשב.
למשל, צורת ההשתנות של אופטימוס פריים היא משאית סמי-טריילר, צורת ההשתנות של באמבלבי היא מכונית חיפושית תוצרת פולקסווגן, וכו'.
צורתם החלופית של השקרניקים מגוונת יותר: צורת ההשתנות של מגהטרון היא אקדח, צורת ההשתנות של חלק מהם היא מטוסי קרב, וכו'.
לאחר שכל הרובוטים מופעלים מחדש שתי הקבוצות ממשיכות את המלחמה ביניהן בכדור הארץ ומקימות בסיסים על כדור הארץ - הבסיס של הרובוטריקים מוקם על צלע הר געש והבסיס של השקרניקים מוקם במעמקי האוקיינוס.
השקרניקים מתחילים מיד לפעול במטרה לרוקן את כדור הארץ מכל משאבי האנרגיה ולהעביר אותם באמצעות טלפורטציה לסייברטרון.
בעקבות כך הרובוטריקים, אשר מחויבים להגן על המין האנושי, יוצרים בריתות עם בני אדם רבים, כולל קבוצת מהנדסים ופועלי בניין ומכרות, אשר מסייעים להם לסכל את מזימותיהם של השקרניקים.
בעת שהקרבות בין הרובוטריקים לשקרניקים מתעצמים מצטרפים לשני הצדדים רובוטים אימתניים חדשים.
חלקם, כמו הדינוטריקים למשל, נבנים על ידם ואת חלקם הם מגלים במהלך הסדרה, כמו למשל החרקניקים אותם השקרניקים גילו.
לחלק מאותם הרובוטים יש את היכולת להתמזג לרובוטי ענק - למשל, מצד הרובוטריקים, המטוסטריקים מסוגלים לחבור יחדיו לרובוט ענק המכונה "סופריון" והמצילטריקים ל"מצילן", ומצד השקרניקים, הטרקטוריקים מסוגלים לחבור יחדיו לרובוט הענק "משמידן", הפעלולניקים ל"מנאסור", והמשורייניקים ל"ברוטיקוס".
העונות השלישית והרביעית של הסדרה מתרחשות עשרים שנים לאחר מכן, באמצע העשור הראשון של המאה ה-21 כאשר במהלכן הרובוטריקים והשקרניקים נלחמים זה בזה הן בכדור הארץ והן בכוכבי לכת נוספים.
בסוף הסדרה הרובוטריקים מצליחים להביס את השקרניקים בקרב אחרון ומכריע.
כבר מתחילתה של הסדרה מוצגות דמויות רבות לשני הצדדים הלוחמים.
אופטימוס פריים (Optimus Prime) - מנהיג הרובוטריקים.
דמותו מאופיינת בחמלה, בטוב-לב ובאבהיות.
מוכן לעיתים רבות להקריב את עצמו למען טובת הכלל.
צורת ההשתנות שלו היא משאית סמי-טריילר.
באמבלבי (Bumblebee, דבור בתרגום העברי) - הרובוט הצעיר והנמרץ ביותר בקרב הרובוטריקים.
לעיתים רבות מתנדב לביצוע משימות מסוכנות שונות בהן גודלו הקטן משמש יתרון על פני שאר הרובוטריקים.
לעיתים רבות מסייע לרובוטריקים לתקשר עם בני אנוש.
ראטצ'ט (Ratchet) - המכונאי, הרופא והחובש של הרובוטריקים אשר עוזר לתקן את הרובוטריקים לאחר הקרבות.
תצורת ההשתנות שלו היא אמבולנס.
איירון הייד (Ironhide) - הקשוח, הוותיק והמנוסה ביותר מבין כל הרובוטריקים.
מעדיף מעשים על פני דיבורים.
משמש כשומר ראשו של אופטימוס פריים.
בעל עור מתכת כמעט בלתי פגיע.
יורה מגוון נוזלים החל מחנקן נוזלי לעופרת מחוממת.
מחזיק בסונאר, רדאר ומגלה גלי רדיו.
תצורת ההשתנות שלו היא מסחרית מדגם ניסאן וואנט.
ג'אז (Jazz) - יד ימינו של אופטימוס פריים.
תצורת ההשתנות שלו היא מכונית ספורט פורשה 911 .
פראול (Prowl) - האסטרטג הצבאי של הרובוטריקים.
צורת ההשתנות שלו היא ניידת משטרה ניסאן 280ZX.
מגהטרון (Megatron) - הנבל הראשי בסדרה.
המנהיג התככן והמרושע של השקרניקים וההפך הגמור מאופטימוס פריים.
מגהטרון הוא רובוט רב עוצמה, אכזרי, ערמומי ותאב כוח השואף לשליטה מוחלטת בכל מקורות האנרגיה של כדור הארץ ומעוניין לשעבד את האנושות.
מגהטרון משנה צורתו לאקדח וולתר P38 .
כאשר הוא משנה את צורתו הוא מסוגל להקטין את ממדיו כך שרובוט אחר או בן אנוש יוכלו להשתמש בו כאמצעי לחימה.
זרועו הימנית מסוגלת גם להפוך לנשק מסוג כוכב השחר.
סטאר-סקרים (Starscream, כוכב צועק בתרגום העברי) - רובוט סרקסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים.
אף על פי כן, ניסיונות החתירה של כוכב צועק תמיד כושלים.
תצורת השינוי שלו היא מטוס קרב F-15 החמוש בקרני לייזר.
סאונד-וייב (Soundwave, גל קול בתרגום העברי) - מוכר בעיקר בשל הקול המכני שלו ובשל נאמנותו הבלתי מעורערת למגהטרון.
משמש כאחראי על התקשורת עבור השקרניקים.
בעל היכולת לאתר שידורי רדיו ולשבשם.
כמו כן הוא גם מסוגל לקרוא מחשבות של בני אנוש.
תצורת השינוי של גל קול מאפשרת לו להקטין את ממדיו לטייפ המנגן קלטות טייפ מנהלים (Micro Cassettes).
הוא מאחסן בתוכו גם קלטות אודיו אשר הופכות לרובוטים עצמאיים (הרס, קרן לייזר ובהמשך גם רעד) ומשמשים את השקרניקים לצורכי ריגול.
סקיי וורפ (Skywarp) - לא חכם במיוחד אך למרות זאת, הוא לוחם מצטיין ונחשב לשקרניק הערמומי ביותר.
יש לו את היכולת לשגר עצמו באמצעות טלפורטציה למרחק של עד 2.5 קילומטרים.
סרט הקולנוע של הרובוטריקים יצא לאקרנים במהלך 1986 ועלילתו התרחשה בין העונה השנייה לעונה השלישית של הסדרה.
עלילת הסרט כלל דמויות חדשות וכמו כן במהלכו נהרגו מספר דמויות פופולריות כולל אופטימוס פריים.
הסדרה הייתה אחת מסדרות הטלוויזיה לילדים הפופולריות ביותר במהלך שנות ה-80, והיה לה קהל מעריצים מסור גדול.
הצלחת הסדרה הובילה בהמשך להפקת סדרות נוספות בזיכיון לאורך השנים, להפקת מספר סדרות קומיקס, וכמו גם להפקת זיכיון סרטי לייב אקשן מצליח.
הדיבוב לעברית הופק בתחילת העשור הראשון של המאה ה-21 עבור השידורים החוזרים של הסדרה בערוץ פוקס קידס.
הדיבוב העברי בוים על ידי טליה ברקאי.
צביקה שוורצברג (איירון הייד, ספארקלאג)
טליה ברקאי (קארלי, דמויות שונות)
גדי לוי (ווילג'ק, בראון, סקייפייר, דמויות שונות)
יואב יפת (גרימלוק, סאונד ווב, ת'אנדרקראקר, קיקבק, מספר, דמויות שונות)
דור סרוגו (טריילברקר, בלוסטריק, צ'יפ, סקייווארפ, ראמבל, דמויות שונות)
ניר רון (פראול, ווינדצ'ארג'ר, סיידסווייפ, סוופ)
דן שצברג (האונד, סלאדג', סנארל, שארפנל)
סדרת האנימציה האמריקאית "הרובוטריקים" אשר הופקה בין השנים 1984–1987 מכילה אוסף רב של דמויות.
בנוסף לדמויות הראשיות בסדרה, הסדרה כוללת כמות גדולה יחסית של דמויות משניות.
להלן רשימה של הדמויות המופיעות בסדרת הטלוויזיה של "הרובוטריקים".
דמויות אלו הופיעו גם בחוברות הקומיקס של מארוול קומיקס, דרימווייב הפקות ו-IDW Publishing יחד עם דמויות נוספות.
הערה - שמות הדמויות העבריים אשר מופיעים בערך מבוססים על שמות הדמויות כפי שהופיעו בישראל בכתובית של הגרסה המקורית של הטלוויזיה החינוכית במהלך סוף שנות השמונים.
הרובוטריקים הם הגיבורים הראשיים בסדרה.
הרובוטריקים נמצאים במלחמה מתמדת מול השקרניקים.
בשתי העונות הראשונות של הסדרה, הונהגו הרובוטריקים על ידי אופטימוס פריים, ובשלישית על ידי רודימוס פריים.
שם דמות (אנגלית) שם עברי מדובב על ידי שינוי צורה אוריון פקס/אופטימוס פריים (Optimus Prime) פיטר קאלן משאית סמי-טריילר משנת 1984 מנהיגם של הרובוטריקים.
מרגיש שתפקידו העיקרי הוא להגן על כל החיים באשר הם, כולל תושבי כדור הארץ.
נלחם בקרב בלתי נגמר בשקרניקים.
מתפצל לשלושה חלקים - הרובוט עצמו ומרכז העצבים הראשי; רולר - רכב תצפית מתנייד שמשמש כרכב ריגול; ומפקדת הרובוטריקים - הסמי טריילר שהופך למרכז שליטה ושמשמש כמתקן תיקונים בשטח.
ויל ג'ק (Wheeljack) ג'ק כריס לאטה מכונית ספורט לנציה סטראטוס משנת 1977 "המדען המטורף" של הרובוטריקים.
תמיד ממציא כלי נשק וטכנולוגיות חדשות.
אוהב לנהוג במצב שינוי הצורה שלו כמכונית ספורט ולבצע פעלולים.
יכולת תעופה מוגבלת באמצעות טילי דלק בזרועותיו.
תותחי הכתף שלו יורים פגזים מסוגים שונים.
האויב הגרוע ביותר של עצמו.
באמבלבי (Bumblebee) דבור דן גילבזן פולקסווגן חיפושית משנת 1979 הרובוט הצעיר והקטן ביותר בקרב הרובוטריקים.
אמיץ ונחוש, באמבלבי לעיתים קרובות מתנדב לביצוע משימות בהן גודלו הקטן משמש יתרון על פני שאר הרובוטריקים.
מעריץ את שאר הרובוטריקים הגדולים, בעיקר את אופטימוס פריים ואת פראול.
משמש כשליח וכמרגל, בעל ראייה חדה, ויוצא למשימות חילוץ ותצפית.
הרובוט החלש מבין כולם, אך יכולת ההתחמקות שלו מפצה על כך.
מפתח קשרי חברות עם ספייק ויטוויקי.
קליף ג'אמפר (Cliffjumper) קופץ צוקים קייסי קאסם פולקסווגן חיפושית משנת 1980 רובוטריק חם מזג שנוטה לעיתים קרובות לנהוג באימפולסיביות.
יש לו דחף מתמיד לזכות בקרב נגד השקרניקים.
אחד הרובוטריקים המהירים ביותר, שנוהג למשוך את האש הרחק מהאחרים.
על כן, אופטימוס פריים נאלץ לעיתים קרובות להזכיר לו לנהוג ביתר זהירות.
פראול (Prowl) מייקל בל ניידת משטרה ניסאן 280ZX משנת 1979 בעל כושר התמדה בלתי רגיל.
מחפש סיבה והגיון בכל דבר.
בעל מרכז הלוגיקה המתוחכמת ביותר מבין כל הרובוטריקים, מה שהופך אותו לטקטיקן מוכשר.
מסוגל לנתח ולייעץ על כל מקרה בקרב.
ג'אז (Jazz) סקאטמן קרות'רס מכונית ספורט פורשה 911 טורבו משנת 1983 אוהב את התרבות של כדור הארץ ותמיד מחפש ללמוד עוד עליה.
רוחב ידיעותיו על כדור הארץ הופך אותו ליקר ערך וליד ימינו של אופטימוס פריים.
לוקח את המשימות הקשות ביותר.
המגניב ביותר, המסוגנן ביותר וגם התחרותי ביותר.
בעל מתלי סטריאו של 180 דציבלים, ויוצר בעזרתם מפגני קול ותצוגה מסחררים שמבלבלים את האויב.
לוחם חכם, זריז ובעל תעוזה, אך גם נוטה להסחות דעת.
סיידסוייפ (Sideswipe) מצודד מייקל בל מכונית ספורט למבורגיני קונטאש משנת 1974 מקביל כמעט באמנות הלחימה לאחיו התאום סאן סטריקר, אך פחות חם מזג.
מתענג על קרב עם יריבו עד הסוף.
משתמש בטקטיקה חשאית רק כאשר נחוץ ביותר.
מצויד בצמד מקדחי זרוע חזקים, ומסוגל לעוף למרחקים קצרים בעזרת ג'טפק.
פעולות נמהרות גורמות לו לעיתים פציעות.
ראטצ'ט (Ratchet) דון מסיק אמבולנס מדגם ניסאן וואנט 1979 המכונאי, הרופא והחובש של הרובוטריקים.
סדנת העבודה שלו בכדור הארץ מסוגלת לייצר כל דבר, החל מברגים וכלה בטילים.
מתקן רובוטריקים פצועים, בהתחשב בכלים הנכונים שעומדים לרשותו.
ברשותו סכיני לייזר, מרתכי כור, מיקרוסקופ אלקטרונים וחיישני מעגלים.
לפעמים, רצונו לבלות ולעשות חיים פוגם באפקטיביות שלו.
איירון הייד (Ironhide) עור פלדה פיטר קאלן מסחרית מדגם ניסאן וואנט 1979 הקשוח, בעל הניסיון והוותיק ביותר מבין כל הרובוטריקים, אך גם איטי בתנועותיו.
לוקח על עצמו את תפקיד שמירתם של כל הדברים החשובים.
הוט רוד/רודימוס פריים (Hot Rod\Rodimus Prime) דיק גוטיה/ג'אד נלסון (סרט) מכונית ספורט סייברטרונית/קרונוע סייברטרוני הוט רוד הוא טיפוס של מתבגר שחולם להיות גיבור ובעל חשיבות.
נוטה ללכת לפי החוקים, לפעמים יותר ממה שצריך.
למרות שכוונותיו טובות, התנהגותו האימפולסיבית מכניסה אותו לצרות.
יכול להיות חם מזג, אך הוא אמיץ, ראוי להערצה ולוחם בעל כבוד.
כרודימוס פריים, הוא חיל החלוץ בקרב הרובוטריקים - בעל מיומנות צבאית גבוהה, סגנון דיבור סמכותי, טקטיקן אמן בעל יכולת התניידות בעת קרב.
ספרינגר (Springer) ניל רוס מסוק סייברטרוני/מכונית משוריינת סייברטרונית הרפתקן מתחכם ופיקח.
רובוטריק לוחמני וחזק בעל מבנה פיזי גדול אך נעים הליכות.
יכולת ניתור גבוהה ברגליו, ומסוגל לערוך מסעות גדולים ברגל.
הרוטור של מצב שינוי הצורה שלו למסוק הופך לחרב שמסוגלת לחתוך דרך בטון.
קאפ (Kup) ליונל סטנדר (סרט)/ג'ון סטיבנסון (סדרה) טנדר סייברטרוני יוצא מלחמה ותיק שנוהג לספר אלפי מעשיות על אלפי ההרפתקאות בהן השתתף.
נותן עיצה לכל סיטואציה אפשרית, אמיץ ונאמן ביותר.
מחזיק במוסקט לייזר ישן שיורה מטחי חומצת מימן כלורי שמאכלת מתכות.
אולטרה מגנוס (Ultra Magnus) רוברט סטאק (סרט)/ג'ק אנג'ל (סדרה) משאית הובלה מסוג מאק 1985 חייל בכל רמ"ח איבריו.
מרגיש נוח בעת מילוי פקודותיו של אופטימוס פריים.
מציג כישורי לחימה נעלים ביותר, אומץ ונחישות וכן יכולת אלתור בעת קרב.
מרגיש לא בנוח עם נטל המנהיגות.
בעל נכונות להקריב את עצמו לצורך המשימה.
בלור (Blurr) ג'ון מושיטה ג'וניור מכונית מרחפת סייברטרונית הרובוטריק המהיר ביותר בשטח.
צאצא ישיר של סוס מרוצים גזעי סייברטרוני ושליח שאין שני לו.
מעביר מידע בזריזות ממקום אחד למשנהו.
בעל לייזר אלקטרונים שמשנה את הקוטביות של מעגלי הרובוט שלפניו ומותירה אותו חסר תנועה.
במצב שינוי הצורה שלו כרכב, הוא מסוגל לנוע במהירות הגבוהה ממהירות האור, שמטשטשת את עקבותיו.
שם דמות (אנגלית) שם עברי מדובב על ידי שינוי צורה האונד (Hound) כלב צייד קן סאמסון ג'יפ צבאי מדגם מיצובישי 1943 אוהב את פלאי הטבע של כדור הארץ, ומעדיף אותם על פני אלה של סייברטרון.
בעל יכולת לאיתור רובוטים ובני אנוש.
אקדח הולוגרמות מסוגל להקרין מפות טופוגרפיות בשלושה ממדים.
פגיע בפני הפרעות תרמיות ואלקטרומגנטיות.
מיראז' (Mirage) פרנק ולקר מכונית ספורט פורמולה 1 משנת 1975 מעוניין יותר ליהנות מהחיים מאשר להילחם.
מיראז' מביע את רצונו לחזור הביתה לסייברטרון בתדירות רבה יותר מאשר שאר הרובוטריקים.
בעל היכולת להפוך לבלתי נראה - יכולת בה הוא משתמש כדי לרגל ולעיתים קרובות אף לארוב לשקרניקים.
טריילברייקר (Trailbreaker) שובר קרונות פרנק ולקר טנדר טויוטה הילוקס משנת 1985 כל דבר אינו רציני מדי בשבילו.
בדחן ומעודד, שמחשיב את עצמו כמעמסה על האחרים מכיוון שהוא צורך יותר דלק מכולם.
מסוגל ליצור שדה כוח כמעט בלתי חדיר ולשבש שדרי רדיו.
איטי מאוד, חסר ביטחון עצמי ומעדיף להישאר מאחור.
חש עצב על המגבלות שלו, אך אומץ ליבו ויכולות ההגנה שלו מפצים על השאר.
סאן סטריקר (Sunstreaker) סורק שמש קורי ברטון מכונית ספורט למבורגיני קונטאש משנת 1974 שלא כמו אחיו התאום סיידסווייפ, סאן סטריקר הוא אגוטיסט וחושב שהוא היפה ביותר בכל העולם.
אינו שחקן קבוצתי ושחצן כלפי רובוטריקים אחרים.
למרות זאת, הוא מכונת לוחמה אכזרית ומחושבת.
בלוסטריק (Bluestreak) ברק כחול קייסי קאסם מכונית ספורט ניסאן 280ZX משנת 1974 שונא מלחמות, מעט פחדן ונוטה לפטפט לעיתים קרובות.
יחד עם זאת, הוא יעיל מאוד בשעת קרב כיוון שיש ברשותו עוצמת אש אדירה המסוגלת לשנות את מאזן הקרב לטובת הרובוטריקים.
טראקס (Tracks) מייקל מקונוהי מכונית ספורט שברולט קורבט מדגם סטינגריי 1982 נוטה להעדיף את צורתו כמכונית ספורט יותר מאשר את צורתו הסייברטרונית ונהנה מנסיעה בתצורה זו באופן מוגזם – דבר אשר גורם לחיכוכים עם הרובוטריקים האחרים שסבורים שהוא צריך להתמקד בלחימה בשקרניקים במקום.
גראפל (Grapple) פיטר ראנאדיי משאית עגורן מדגם מיצובישי פוזו 1951 דאגן ופרפקציוניסט אשר מתגעגע לחייו הקודמים בסייברטרון בהם שימש כאדריכל.
רד אלרט (Red Alert) מזעיק מייקל צ'יין מכונית ספורט למבורגיני קונטאש משמש כאחראי האבטחה של הרובוטריקים, בעל יכול חישה מוגברת.
אמיץ ומקצועי למרות גישתו השלילית והפרנואידית לחיים.
סמוק סקרין (Smokescreen) מסך עשן ג'ק אנג'ל מכונית ספורט ניסאן 280ZX הערמומי והחמקמק מבין כל הרובוטריקים.
בצורת המכונית שלו הוא פולט עשן סמיך ממערכת הפליטה, ובצורת רובוט יורה טילים שמשבשים רדאר ומערכות עיקוב.
הויסט (Hoist) גרר מייקל צ'יין משאית גרירה מדגם טיוטה הילוקס 1984 רובוט תחזוקה חזק ביותר.
מאלץ את כל הרובוטריקים לעבור בדיקה שגרתית לצורך יעילותם בזמן קרב.
אינפרנו (Inferno) להביור ווקר אדמיסטון כבאית מדגם מיצובישי פוזו 1955 חובב שריפות וקרבות, שהמוטו שלו הוא "ככל שהעניינים מתחממים, כך אני יותר אוהב את זה".
חזק מאוד ומסוגל לעשות כל מה שמשאית כיבוי ארצית יכולה לעשות.
בעל עור משוריין שיכול לעמוד בטמפרטורות גבוהות.
רובה מטף יורה קצף לדיכוי להבות.
לא אוהב פקודות ואינו מתנייד היטב בצורת הרובוט.
סקידס (Skids) מייקל צ'יין/דן גילבזן מיניוואן מדגם הונדה סיטי טורבו חולם בהקיץ.
מחשיב את כדור הארץ כנושא המחקר שלו.
בעל זיכרון אחסון גדול, ומציאותיו הן יקרות ערך לשאר הרובוטריקים.
נושא רובה חנקן נוזלי וצמד מפציצי אלקטרונים.
לא מהיר ביותר עקב חלומות בהקיץ.
שם דמות (אנגלית) שם עברי מדובב על ידי שינוי צורה וינד צ'ארג'ר (Windcharger) טוען רוח ג'ון סטיבנסון מכונית ספורט פונטיאק טראנס-אם 1984 נושא מגנטים רבי עוצמה בזרועותיו אשר באמצעותם הוא מסוגל להניע אובייקטים גדולים.
בראון (Brawn) קורי ברטון ג'יפ לנד רובר משנת 1969 למרות קומתו הנמוכה, בראון מתואר כרובוטריק הקשוח ביותר בין הרובוטריקים ונחשב לרובוטריק החזק ביותר לאחר אופטימוס פריים.
הופר (Huffer) ג'ון סטיבנסון משאית דיזל קטנה הססן וספקן.
לעיתים קרובות מטיל ספק בסיכויי ההצלחה של הרובוטריקים לנצח במהלך קרבות שונים.
גירס (Gears) דון מסיק טנדר שטח משנת 1952 משתמש בקרן תת-אדומה כאמצעי לראיית לילה.
וורפאת' (Warpath) פלסן אלן אופנהיימר טנק M551 שרידן רובוט אשר מרשים בהרבה ממרבית הרובוטריקים האחרים בשל יכולתו להפוך לטנק.
סי ספריי (Seaspray) קצף ים אלן אופנהיימר רחפת משתמש ביכולת המיוחדת שלו להפוך לרחפת במהלך קרבות ימיים.
פאוור גלייד (Powerglide) גלשן כוח מייקל צ'יין מטוס תקיפה A-10 ת'נדרבולט II רובוט מעופף ושחצן.
אחד הרובוטריקים היחידים אשר מסוגל לטוס.
ביץ' קומבר (Beachcomber) סורק חופים אלן אופנהיימר באגי חולות בעל אישיות שלווה.
קוסמוס (Cosmos) מייקל מקונוהי צלחת מעופפת משמש כסייר של הרובוטריקים.
שם דמות (אנגלית) שם עברי מדובב על ידי שינוי צורה סקיי פייר/ג'ט פייר (Skyfire\Jetfire) שמי אש קרייג ברגר מטוס סילון סייברטרוני/ואלקירי VF-1S רובוטריק מהיר ביותר ועז רוח בעת קרב.
מאמין שהניצחון יגיע בזכות התקדמות טכנולוגית.
בלאסטר (Blaster) מפציץ באסטר ג'ונס רדיו-טייפ משמש כאחראי התקשורת של הרובוטריקים.
מסוגל לקלוט גלי רדיו ולשדר אותם ברדיוס של 4000 מייל.
פרספטור (Perceptor) תפסן פול איידינג מיקרוסקופ המדען שבחבורה.
תמיד יעדיף לימודים על לחימה.
בדרך כלל, נמצא במפקדת הרובוטריקים או בחקירות מתמשכות.
אומגה סופרים (Omega Supreme) אומגה העליון ג'ק אנג'ל בסיס רקטה + טנק רובוט נטול רגש אשר איננו מרבה לדבר.
נחשב לאחד הרובוטריקים החזקים ביותר שישנם ובעל כוח פיזי רב ותותח רב עוצמה.
נוטר טינה במיוחד לטרקטוריקים בגלל השמדת עיר הקריסטל.
מטרופלקס (Metroplex) באד דייוויס רובוט ענק שהופך לתחנת קרב שלמה.
מכיל שלושה רובטריקים עצמאיים: סיקס-גאן המורכב מכלי הנשק של התחנה, סקאמפר שהופך לרכב ו סלאמר שהופך לטנק.
סקיי לינקס (Sky Lynx) ארון קינקייד מעבורת חלל/פטרנודון/שונר לוחם חזק ביותר, אך מרוכז בעצמו וגאוותן.
חסר פחד ובעל תעוזה שמחשיב את עצמו לנעלה מעל כולם.
גופו הקשיח מסוגל לעמוד בפני הפגזות וטמפרטורות גבוהות.
בעל מנועים סולאריים ויכולת לערוך מסעות בין כוכבים בצורת המעבורת שלו.
הדינוטריקים נוצרו על ידי הרובוטריקים בכדור הארץ (עונה ראשונה) כדי לסייע במלחמה נגד השקרניקים והם מונים חמישה חברים:
שם דמות (אנגלית) שם עברי מדובב על ידי שינוי צורה גרימלוק (Grimlock) גרג ברגר טירנוזאור רקס מנהיג הדינוטריקים.
רובוטריק רב-עוצמה ומטיל אימה ונחשב לאחד הרובוטריקים החזקים ביותר.
סלאג (Slag / Slug) ניל רוס טריצרטופס רובוטריק קשוח וחזק בעל עוצמת אש מרשימה.
סלאדג' (Sludge) פרנק ולקר ברונטוזאורוס רובוטריק רב-עוצמה אך לא חכם במיוחד.
סנארל (Snarl) נהמן האל רייל סטגוזאורוס נוטה לדבר לעיתים רחוקות.
סוופ (Swoop) מגיח מייקל בל פטראנודון הרובוטריק הפיקח ביותר בקרב הדינוטריקים והדינוטריק היחיד אשר מסוגל לטוס.
המטוסטריקים (Aerialbots) נוצרו על ידי הרובוטריקים בעזרת מחשב העל "וקטור סיגמא" שבסייבטרון (בעונה שנייה, "המפתח לווקטור סיגמא") על מנת לעצור את הפעלולניקים (Stunticons).
כל חמשת המטוסטריקים יוצרים ביחד את הרובוט סופריון (Superion).
שם דמות (אנגלית) שם עברי מדובב על ידי שינוי צורה סילבר בולט (Silverbolt) קליע כסף צ'ארלי אדלר קונקורד מנהיג המטוסטריקים.
רובוט מעופף אשר סובל במפתיע מפחד גבהים.
אייר רייד (Air Raid) מתקפת אוויר רוב פולסן F-15 איגל רובוטריק מעופף.
הרפתקן ולוחם העשוי ללא חת.
פייר פלייט (Fireflight) טיסה לוהטת ג'ף מקיי F-4 פנטום רובוטריק מעופף אשר נוטה לחוסר זהירות קיצוני במהלך הטיסות שלו.
סקיי דייב (Skydive) צניחה חופשית לורי פאסו F-16 פייטינג פלקון רובוטריק מעופף.
אחד הרובוטים המעופפים המיומנים ביותר בטיסה בקרב הרובוטריקים.
סלינג שוט (Slingshot) אבן קלע רוב פולסן AV-8B הרייר II רובוטריק מעופף.
סופריון (Superion) פרנק ולקר, אד גילברט חמשת המטוסטריקים כאשר הם חוברים יחדיו, המטוסטריקים הופכים לרובוט-ענק ורב עוצמה בשם "סופריון".
חסין בפני רוב אמצעי התחמושת המצויים על כדור הארץ ועל סייברטרון.
חמשת המצילטריקים יוצרים ביחד את הרובוט דפנסור (Defensor).
שם דמות (אנגלית) שם עברי מדובב על ידי שינוי צורה הוט ספוט (Hot Spot) דן גילבזן משאית כיבוי אש מנהיג המצילטריקים.
סטריט ווייז (Streetwise) פיטר קאלן מכונית משטרה ניסאן 300ZX רובוטריק חכם ונחוש.
פירסט אייד (First Aid) עזרה ראשונה מייקל בל אמבולנס טויוטה היאס רובוטריק פציפיסט אשר איננו מעוניין להשתתף בקרבות בתחילה, אך בסופו של דבר לוקח בהם חלק.
בליידס (Blades) פרנק ולקר מסוק תובלה UH-1 Iroquois רובוטריק קשוח אשר מעדיף להילחם בקרב צמוד מול יריביו.
גרוב (Groove) פרנק ולקר אופנוע הונדה בעל היכולת לירות חנקן נוזלי מהזרוע שלו.
דפנסור (Defensor) מגנן כריס לאטה חמשת המצילטריקים כאשר הם חוברים יחדיו, המצילטריקים הופכים לרובוט-ענק ורב עוצמה בשם "דפנסור".
חמשת הטכנוטריקים יוצרים ביחד את הרובוט קומפיוטרון (Computron).
את הטכנוטריקים בנה גרימלוק, והם מונים חמישה רובוטים:
שם דמות (אנגלית) שם עברי מדובב על ידי שינוי צורה נוזקון (Nosecone) דייוויד וורקמן מקדח סייברטרוני הטכנוטריק הראשון שנוצר.
לייטספיד (Lightspeed) דני מאן מכונית מרוץ רובוטריק שמרגיש לכוד בגרביטציה של שינוי הצורה הנוכחי שלו, ומבקש להיבנות מחדש כספינת חלל בין-גלקטית.
סטרייף (Strafe) סטיב בולן מטוס סילון צלף מיומן בעל רפלקסים חדים, לעולם לא מכוון למטרה אלא יורה בצרורות.
סקאטרשוט (Scattershot) סטיבן קינר מטוס סילון סייברטרוני/תותח מנהיג הטכנוטריקים, שיכול להיכנס למארב של שקרניקים באקדחים שלופים ולא להפסיק לירות עד שתיגמר לו התחמושת.
אפטרברנר (Afterburner) ג'ים קמינגס אופנוע רובוטריק חם-מזג שקל להכעיסו.
מתריס, אינו משתף פעולה ושונא משמעת.
קומפיוטרון (Computron) ברט קריימר חמשת הטכנוטריקים כאשר הם חוברים יחדיו, הטכנוטריקים הופכים לרובוט-ענק ורב עוצמה בשם "קומפיוטרון".
תמיד עושה את הבחירה הנכונה, אם כי לוקח לו מעט זמן כדי לבצע אותה, מאחר שחמשת הטכנוטריקים מעבדים יחדיו את המידע.
השקרניקים הם האויבים המושבעים של הרובוטריקים, והנבלים העיקריים בסדרה.
הם מונעים על ידי חיפוש מתמיד של אנרגיה.
מנהיגם של השקרניקים הוא מגהטרון בשתי העונות הראשונות וגלבטרון בשלישית.
שם דמות (אנגלית) שם עברי מדובב על ידי שינוי צורה מגהטרון (Megatron) פרנק ולקר אקדח וולטר P38 הנבל הראשי בסדרה.
מגהטרון הוא רובוט רב עוצמה, אכזר וחסר רחמים השואף לשליטה מוחלטת בכל מקורות האנרגיה ובתושבי כדור הארץ.
מגהטרון משנה צורתו לאקדח וולתר P38. הוא מסוגל להקטין את ממדיו כאשר הוא משנה את צורתו כדי שרובוט אחר או בן אנוש יוכלו להשתמש בו כאמצעי לחימה.
מגהטרון מסוגל גם להחליף את זרועו הימנית בכוכב השחר.
במהלך "רובוטריקים: הסרט", מגהטרון נפצע קשה תוך כדי קרב עם אופטימוס פריים.
במהלך מנוסתם לאחר הקרב, עורכים השקרניקים הצבעה בה הם מחליטים להפטר מהפצועים.
מגהטרון, סקיי וורפ, ת'נדר קראקר והחרקניקים נזרקים לחלל, שם הם פוגשים את הכוכב האימתני יוניקרון אשר בונה אותם מחדש.
מגהטרון הופך למנהיגם החדש של השקרניקים גלבטרון.
במהלך העונה השלישית לא ברור לחלוטין האם מגהטרון וגלבטרון הם בעלי אותה תודעה, או שגלבטרון נבנה על הבסיס המכני של מגהטרון, אך הוא רובוט חדש לחלוטין.
סקיי וורפ (Skywarp) שוחק שחקים פרנק ולקר F-15 איגל לא חכם במיוחד אך למרות זאת, שוחק שחקים הוא לוחם מצטיין ונחשב לשקרניק הערמומי ביותר.
במהלך הסרט נזרק יחד עם מגהטרון לחלל, ונהפך אחר כך לאחד מחיילי "הסחפים" (Sweeps).
סטאר סקרים (Starscream) כוכב צועק כריס לאטה F-15 איגל רובוט סרקסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים.
אף על פי כן, ניסיונות החתירה של סטאר-סקרים בדרך כלל כושלים.
תצורת השינוי שלו היא מטוס קרב, חמוש בקרני הלייזר.
במהלך הסרט, אחרי שהשליך את מגהטרון לחלל והכתיר את עצמו לשליט החדש, כוכב צועק נהרג על ידי גלבטרון בירייה בודדת.
במהלך העונה השלישית של הסדרה (שלא שודרה בארץ) כוכב צועק חזק פעמיים כרוח רפאים עם היכולת להשתלט על גוף של שקרניק אחר, במטרה להתנקם בגלבטרון ולהשיג גוף חדש.
ת'נדר קראקר (Thundercracker) מפצח רעם ג'ון סטיבנסון F-15 איגל חבר טוב של שוחק שחקים.
לא מחבב את כוכב צועק ונוהג אף לחתור תחתיו.
סאונד וייב (Soundwave) גל קול פרנק ולקר רדיו-טייפ מוכר בעיקר בשל הקול המכני שלו ובשל נאמנותו הבלתי מעורערת למגהטרון.
תצורת השינוי של סאונד וייב מאפשרת לו להקטין את ממדיו לטייפ המנגן קלטות טייפ מנהלים (Micro Cassettes).
הוא מאכסן בתוכו גם קלטות אודיו אשר הופכות לרובוטים עצמאיים ומשמשים את השקרניקים לצורכי ריגול.
לייזר ביק (Laserbeak) קרן לייזר פרנק ולקר קלטת טייפ ההופכת לקונדור אחד הרובוטים הבנויים בתוך גל קול כקלטות אודיו.
לייזר ביק הוא אחד הרובוטים היחידים אשר במצב רובוט איננו דמוי אנוש.
קרן לייזר הוא דמוי ציפור ולעיתים נשלח למשימות ריגול.
ראבאג' (Ravage) הרס פרנק ולקר קלטת טייפ ההופכת ליגואר אחד הרובוטים המאוכסנים בתוך גל קול כקלטות אודיו.
הרס הוא אחד הרובוטים היחידים אשר במצב רובוט איננו דמוי אנוש.
בתור יגואר הוא מצליח להתגנב למקומות מסוימים בקלות יתרה מאשר שאר השקרניקים.
ראמבל (Rumble) רעד פרנק ולקר קלטת טייפ ההופכת לרובוט אחד הרובוטים המאוכסנים בתוך גל קול כקלטות אודיו.
הזרועות של רעד מסוגלים להפוך למקדחים בהם הוא משתמש כדי ליצור רעידות אדמה, וכן כדי ליצור סדקים באדמה או בבניינים.
פרנזי (Frenzy) פרנק ולקר קלטת טייפ ההופכת לרובוט אחד הרובוטים המאוכסנים בתוך גל קול כקלטות אודיו.
באזסו (Buzzsaw) זמזם פרנק ולקר קלטת טייפ ההופכת לקונדור מוזהב אחד הרובוטים המאוכסנים בתוך גל קול כקלטות אודיו.
ראטבאט (RatBat) עכברטלף פרנק ולקר קלטת טייפ ההופכת לעטלף אחד הרובוטים המאוכסנים בתוך גל קול כקלטות אודיו.
עכברטלף הוא אחד הרובוטים היחידים אשר במצב רובוט איננו דמוי אנוש.
תצורת השינוי שלו היא עטלף.
הוא משמש את השקרניקים לצורכי ריגול במקומות בהם לייזר ביק איננו מסוגל להגיע.
שוק וייב (Shockwave) גל-הלם קורי ברטון אקדח לייזר שוק וייב הוא השקרניק היחיד אשר נשאר בסייברטרון.
בשל כך, שינוי הצורה שלו מעולם לא תוכנת מחדש להידמות לאובייקט נפוץ בכדור הארץ.
שוק וייב לא עוזב את סייברטרון לעולם ונשאר שם כדי לשמש כנציג וכמרגל של מגהטרון.
ריפלקטור (Reflector) מחזיר אור כריס לאטה מצלמה ריפלקטור הוא הרובוט היחיד אשר מורכב משלושה רובוטים.
שלושת הרובוטים מסוגלים להתמזג לכדי מצלמה אחת.
משמש את השקרניקים לצורכי ריגול.
בליץ ווינג (Blitzwing) משונץ אד גילברט מיג-25/טנק נוהג להשתמש בצורת השינוי שלו כמטוס כדי להפציץ את הרובוטריקים על הקרקע ומיד אחר כך משתנה לטנק כדי לחסלם באמצעות תותח האנרג'ון רב העוצמה שברשותו.
בעבר ניסה לחתור תחת הנהגתו של מגהטרון.
אסטרוטריין (Astrotrain) אסטרוכב ג'ק אנג'ל קטר/מעבורת חלל יהיר ואנוכי.
בעל היכולת להפוך לקטר רכבת ולמעבורת חלל.
ניסה בעבר לחתור תחת הנהגתו של מגהטרון יחד עם משונץ וכוכב צועק.
ת'ראסט (Thrust) דחפן אד גילברט מטוס תקיפה בעל המראה אנכית אף על פי שדחפן נוהג לנסות להפחיד את יריביו באמצעות נהמות מנועיו, בעת הקרב הקרבות הוא נוטה להיכנס לפאניקה או לברוח, מה שהופך אותו למגוחך למדי.
רמג'ט (Ramjet) נגחן ג'ק אנג'ל מטוס תקיפה לוחם אימפולסיבי אך אמיץ.
נוטה להתרסק בכוונה על אויביו.
דירג' (Dirge) בכיין באד דייוויס מטוס תקיפה רובוט פחדן.
החרקניקים הם רובוטים שחיים בכדור ארץ והם ניזונים מעצים.
במהלך הסדרה הם היו כח עזר לשקרניקים, אם כי מספר פעמים הם פנו נגדם.
במהלך הסרט, אחרי שנפצעו בקרב על עיר הרובוטריקים, הם נזרקים לחלל יחד עם מגהטרון על ידי שאר השקרניקים.
מאוחר יותר, יוניקרון הופך את פצץ לסייקלונוס סגנו של גלבטרון ואת השאר לחיילי "הסחפים" (Sweeps), רובוטים חסרי זהות שהופכים למטוסי חלל ומשרתים את גלבטרון.
שם דמות (אנגלית) שם עברי מדובב על ידי שינוי צורה שראפנל (Shrapnel) מצרר האל רייל חיפושית בעלת שתי צבתות מנהיג החרקניקים.
נוהג לחזור על המילה האחרונה בכל משפט אותו הוא הוגה.
מסוגל לשכפל את עצמו פעמים רבות ולפעול כצבא של שכפולים כנגד יריביו.
הוא גם מסוגל לשלוט בסופות ברקים.
בומב-של (Bombshell) פצץ מייקל בל חיפושית מסוג זבליתיים הרובוט הפיקח ביותר בקרב החרקניקים.
בשינוי הצורה שלו כחיפושית הוא מסוגל לעוף.
קיק-בק (Kickback) כשלן קלייב רביל אמבולנס חגב בשינוי הצורה שלו כחגב הוא מסוגל לעוף ולקפוץ לגובה של 40 רגל ולאורך של מייל.
הטרקטוריקים היו במקור יחידת בנאים אשר הקימה בניינים רבים בסייברטרון לפני שהחלה המלחמה בין הרובוטריקים לשקרניקים.
הם הופכים לכלי צמ"ה שונים.
הם היו חברים טובים של אומגה סופרים והם בנו חלק מהערים המפוארות ביותר בסייברטרון.
מגהטרון לכד אותם ותכנת אותם מחדש כשקרניקים, וכתוצאה הם החלו להרוס את הערים אותם הם עזרו לבנות קודם.
אומגה סופרים הצליח ללכוד אותם מאוחר יותר וניסה לתכנתם מחדש אבל גילה למרבה הצער שהתהליך בלתי הפיך ולא ניתן להשיב את הטרקטוריקים למצבם המקורי.
בהמשך ניסו הטרקטוריקים לתקוף את אומגה סופרים ולתכנתו מחדש כדי לצרף גם אותו לשורות השקרניקים.
אומגה סופרים ספג פגיעות חמורות בעקבות הניסיון המר, ובעקבותיו הפך נחוש לעצור את הטרקטוריקים בכל מחיר.
הוא רדף אחריהם ברחבי היקום עד אשר מצא אותם לבסוף ביחד עם כוחותיו של מגהטרון בכדור הארץ.
בעקבות האירועים הוא מצטרף לכוחות הרובוטריקים של אופטימוס פריים בכדור הארץ כדי לחסל את הטרקטוריקים והשקרניקים אחת ולתמיד.
כל ששת הטרקטוריקים יוצרים ביחד את הרובוט דבסטייטור (Devastator) (לפי התרגום של הטלוויזיה החינוכית - "משמידן").
שם דמות (אנגלית) שם עברי מדובב על ידי שינוי צורה סקראפר (Scrapper) חפרן מייקל בל יעה אופני מנהיג הטרקטוריקים.
הוק (Hook) ניל רוס עגורן רובוט יהיר ורברבן.
השני בהיררכיית הפיקוד בקרב הטרקטוריקים.
בונקראשר (Bonecrusher) מרסק עצמות ניל רוס דחפור מתמחה בהריסת בניינים.
סקאוונג'ר (Scavenger) כסחן דון מסיק מחפר מסוגל לאתר חפצים מתכתיים נסתרים.
לונג הול (Long Haul) ארכובל גרג ברגר משאית בניין איננו מרוצה מהתפקיד אותו הוא ממלא בהובלת משאות ומעדיף במקום זאת להשתתף בקרבות באופן קבוע.
מיקסמאסטר (Mixmaster) רובומיקס פרנק ולקר מערבל בטון מסוגל לערבב כימיקלים שונים במערבל הבטון שלו לצרכים מגוונים.
דבסטייטור (Devastator) משמידן ארתור בורגהארט ששת הטרקטוריקים כאשר הם חוברים יחדיו, הטרקטוריקים הופכים לרובוט-ענק ורב עוצמה בשם "משמידן".
המטרה הבלעדית של משמידן היא להרוס כל מה שעומד בדרכו.
החסרונות העיקריים שלו הם איטיות וחוסר יציבות שמאפשרים להפיל אותו בקלות יחסית.
הפעלולניקים נוצרו על ידי מגהטרון בכדור הארץ על בסיס מכוניות גנובות כדי לשמש את השקרניקים במלחמתם ברובוטריקים.
מגוון סוגי האישיות המאפיינים אותם הוענק להם על ידי וקטור סיגמא.
כל חמשת הפעלולניקים יוצרים ביחד את הרובוט מנסור (Menasor).
שם דמות (אנגלית) שם עברי מדובב על ידי שינוי צורה מוטור מאסטר (Motormaster) אמן נהג רוג'ר קרמל משאית סמי-טריילר מנהיג הפעלולניקים.
מעוניין להשמיד את אופטימוס פריים כדי להפוך למלך הכביש.
שאר הפעלולניקים שונאים אותו ומפחדים ממנו.
דראג סטריפ (Dragstrip) כובש כבישים רון גאנס מכונית מרוץ פורמולה 1 אובססיבי לגבי תחרויות כביש.
הוא שונא להפסיד במרוצים ולא יהסס להשתמש בתחבולות שונות כדי לנצח בתחרויות.
דד אנד (Deadend) סוף הדרך פיליפ קלארק מכונית ספורט פורשה 928 פסימיסט ופטליסט.
לא רואה כל יתרון בהמשך מלחמת הרובוטריקים-שקרניקים.
ברייק דאון (Breakdown) תקלון אלן אופנהיימר מכונית ספורט למבורגיני קונטאש רובוט פרנואיד אשר סבור שכל המכוניות בעולם נועצות בו עיניים.
ויילד ריידר (Wildrider) רוכב פרא טרי מק'גוברן פרארי 308GTB נוהג בפראות בכבישים.
חושש באופן קיצוני משקט ושלווה.
מנסור (Menasor) רג'יס קורדיק, רוג'ר כרמל חמשת הפעלולניקים כאשר הם חוברים יחדיו, הפעלולניקים הופכים לרובוט-ענק ורב עוצמה בשם "מנסור".
בפרק "נשף מסכות" 5 רובוטריקים התחזו לפעלולוניקים ואף הצליחו להתחבר.
המשורייניקים נוצרו לאחר שסטאר סקרים, אשר גורש על ידי השקרניקים, גנב את מרכיבי אישיות של שקרניקים שונים ובנה אותם מחדש באמצעות חומרה צבאית.
שם דמות (אנגלית) שם עברי מדובב על ידי שינוי צורה אונסלוט (Onslaught) ס.
מארק ג'ורדן/סטיב בולן משאית נ"מ מנהיג המשורייניקים.
משתמש בכישוריו כדי לגבש אסטרטגיות וטקטיקות שונות לחסל את הרובוטריקים.
סווינדל (Swindle) תככן ג'וני היימר ג'יפ ראנגלר רובוט ערמומי אשר יהיה מוכן לבגוד בשקרניקים תמורת בצע כסף.
סוחר ממולח ונחשב לרובוט הפיקח ביותר בקרב המשורייניקים.
בלאסט אוף (Blast-Off) משוגר מילט ג'אמין מעבורת חלל רובוט יהיר ולוחם אכזרי.
בראול (Brawl) שאגן טוני סיינט ג'יימס טנק לאופרד 1 רובוט רעשני ועצבני.
וורטקס (Vortex) מערבולת ג'וני היימר מסוק UH-60 בלק הוק וורטקס נוהג להשתמש בחוגות שלו כדי לבלבל את יריביו בעת הקרב.
ברוטיקוס רוג'ר כרמל חמשת המשורייניקים כאשר הם חוברים יחדיו, המשורייניקים הופכים לרובוט-ענק, רב עוצמה אך טיפש למדי בשם "ברוטיקוס".
הפראניקים משנים את צורתם לחיות טרף.
כל חמשת הפראניקים יוצרים ביחד את הרובוט פרדקינג (Predaking).
שם דמות (אנגלית) שם עברי מדובב על ידי שינוי צורה רייזור קלואו (Razorclaw) ג'ו ליהי אריה מנהיג הפראניקים.
שונא לבזבז אנרגיה שלא לצורך.
בצורת אריה הוא מסוגל לזנק למרחקים ארוכים.
קלארק שור מעדיף כוח ברוטלי על פני הגיון ולעולם לא ייסוג מאתגר.
כשהוא זועם הוא נושף עשן מנחיריו.
מסתער על בניינים וכבישים ראשיים כדי להרגיע את עצביו.
ראמפייג' (Rampage) לורי פאסו טיגריס אינו מסוגל לדבר בבהירות ועקב כך משתלח לעבר יריביו בחוסר סבלנות.
רק צפייה בטלוויזיה מרגיעה אותו.
הד סטרונג (Headstrong) רון פיינברג קרנף אינו מקשיב לאף אחד, אפילו לחבריו.
מציג חזות קשיחה כדי להסתיר חוסר ביטחון.
פגיע להתקפות פסיכולוגיות יותר מאשר פיזיות.
חבטה ממצחו יכולה למוטט קיר לבנים.
דייב בומב (Dive Bomb) לורי פאסו נשר כמו ילד בחנות ממתקים, הוא תמיד שמח לבחור מבין כל המטרות שניצבות בפניו.
בונה קנים מכניים על גגות בניינים גבוהים או הרים, שמורכבים מפסולת ישנה.
יכול לראות מטבע מגובה עשרת אלפים רגל.
פרדקינג (Predaking) באד דייוויס חמשת הפראניקים כאשר הם חוברים יחדיו, הפראניקים הופכים לרובוט-ענק ורב עוצמה בשם "פרדקינג", הדבר היחיד שקרוב למכונת לחימה מושלמת של השקרניקים.
אין לו כל מתחרה כלוחם וכל גבולות ככלי נשק.
יכול להרים עד 500 טונות ולהקרין שדה מגן אלקטרוני.
נושא שני תותחי קנה על גבו, צמד מרגמות בכל רגל וחרב פלזמה גדולה.
הטרורניקים משנים את צורתם למפלצות טרף.
כל חמשת הטרורניקים יוצרים ביחד את הרובוט אבומינוס (Abominus).
שם דמות (אנגלית) שם עברי מדובב על ידי שינוי צורה ריפר-סנאפר (Rippersnapper) ג'ים קאמינגס כריש יבשה כל יצור אורגני שהסטטוס שלו בסולם האבולוציוני מדורג מעל למשפחת הריריות - במיוחד רובוטריקים - גורם לריפר-סנאפר לצאת למסע הרג רצחני.
שונא את ריחן של צורות החיים מבוססות הפחמן.
במצב שינוי הצורה שלו, השיניים והטופרים שלו יכולים לחתוך דרך כל חומר.
בלוט (Blot) טוני סנט ג'יימס דרקון יבשתי כחול הגועלי ביותר מבין כל השקרניקים.
טיפש ואכזרי אך גם נאמן.
במצב שינוי הצורה, הטלפיים שלו מאפשרות לו לטפס על כל קיר.
סינרטווין (Sinnertwin) ג'ארד ברקלי ודייוויד וורקמן מפלצת כתומה דמוית-אורתוס מפטרל סביב המאורה של הטרורניקים בחיפוש אחר צרות, בתקווה שימצא אותן.
כשהן מגיעות, הוא חושף את שיניו החדות כתער, קרניו המשתלחות וטופריו קורעי המתכת.